text: есет құдайбергенұлы жұбанов (22 қараша 1929 жылы туған, ақтөбе қаласы) ғалым, филология ғылымдарының докторы (1997), профессор (1996). әкесі құдайберген жұбанов. әлімұлы тайпасының шекті руынан шыққан. қазпи-ді (қазіргі қазұпу) бітірген (1951). 1951 –57 жылдары петропавл педагог училищесінің оқытушысы, солтүстік қазақстан облысының мұғалімдер білімін жетілдіру институтының бөлім меңгерушісі, оқу бөлімінің нұсқаушысы, “қазақстан мұғалімі” газетінің қызметкері, 1957–1959 жылдары тіл және әдебиет институттында ғыл. қызметкер, 1959–1961 жылдары осы институттың аспиранты, 1962–1991 жылдары кіші, аға ғылым қызметкер болған. 1991 жылдан ақтөбе мемлекеттік университетінде доцент, жұбановтану меңгерушісі қызметін атқарады. негізгі ғылыми-зерттеу жұмыстары қазақ эпостарының тілін, әдеби тіл тарихын талдауға арналған. особенности “козы-корпеш баян-сулу”. а., 1967; эпос тілінің өрнектері. а., 1978; “қозы көрпеш баян сұлу” эпосының текстологиясы, а., 1994; қазақтың ауызекі көркем тілі. а., 1996; халық әдеби тілін зерттеудің лингвистикалық аспектілері. а., 1997.